
О БУДУЋНОСТИ КЊИГЕ. 


Члан француске академије Габриел Ха- 
ното издао је у ограниченом броју при- 
мјерака књигу за библиофиле: » а бепе 
еб Јев диајв. Ртотепайев Ф па ъ}о- 
рће«. Расматрајући у њој историју штам- 
парске вјештине, он, у исти мах износи 
своје претпоставке у погледу књигине 
будућности. За жуте књиге по 3'/, фран- 
ка, у такозваном формату Шарпантје, које 
су читаво пола стољећа биле господар 
на књижарској пијаци, скоро ће куцнути 
посљедњи сат. Француска књижарска тр- 
говина преживљује у овај мах кризу, из 
које Ханото види само један излаз: ци- 
јена се књизи мора знатно смањити и 
изједначити са цијеном новина. Најопас- 
нији су конкуренат књизи — новине, стога 
што су јефтине. Демократија хоће јефти- 

них књига, и у будућности су, по мне- 
њу Ханото-а, могућне само двије врсте 
књига: раскошна издања у најограниче- 
нијем броју примјерака, и врло јефтине 
књиге, не скупље од З су-а (15 сантима) 
до 1 франка, јер један број новина, за 
3 су-а, не само да даје читаоцу матери- 
јала за читаву броширу, но му га још 
и у кућу доноси. Велика прођа јефтине 
књиге пробитачнија је за издавача него 
мала прођа при вишој цијени. Књижари 
то већ почињу поимати. Ханото замишља 
будућу књигу у облику савијеног и збро- 
шираног новинског табака. У таком виду 
литература ће и наука продирати до нај- 
удаљенијих пијаца и пуштаће своје жиле 
и у самим јазбинама. Данас, кад сељак 
и радник траже књигу, треба само знати 
спремити им прикладан материјал. Онај 
ће издавач бити најталичнији, који про- 
нађе тајну сељакова и радникова укуса. 

ОЦЈЕНЕ И ПРИКАЗИ 


Ж »Српска Књижевна Задруга разасла- 
ла је свој »Извјештај« за год. 1900. У том су 
Извјештају ови одсјеци: 1. Рад осме редовне 

скупштине 3. јуна 1901. године; 2. Стање имо- 
вине и благајнице С. К. 3. у год. 1900; 3. Пре- 
минули добротвори С: К. 3.; 4. Именик чланова 
С. К. 3.; 5. Управа и правила С. К. 3.; 6. По- 
мени и записи о знаменитим личностима и до- 
гађајима. Прикупио и средио Ж. О. Дачић. 


На скупштини су били 64 задругара. Рас- 
прављало се стварно и трезвено. Из извјештаја 
тајника Задругина Љ. јовановића видимо, да је 
Задруга спремила за ново — десето — коло 
ове књиге: 1. »Лажни цар Шћепан Мали,« од 
П. П. Његоша; 2. »Путешествије по Србији«, од 
Јоакима Вујића; 3. »Причања Вука Дојчевића«, 
од Ст. М. Љубише; 4. »Приповетке« Илије Ву- 
кићевића, І књига; 5. »На селу и прелу«, од 
Паје Марковића Адамова; 6. »Чича — Горио«, 
роман О. де Балзака, превео Ј. М. Јовановић; 
7. > Живот Венијамина Франклина«, аутобиогра- 
Фија, превео Чед. Мијатовић. Осим тога је на- 
стављено и издавање »Забавника« и то: пошљед- 
ња књига »Рата и мира«, пошљедња књига »Да- 
вида Коперфилда« и »Изабране приповетке« А. 
Додега. Затим се наставило издање Змајевих 
дјечјих пјесама »Чика-јова српској омладини.« 
Најпослије је управа Задругина одлучила издати 
као засебну књигу »Постанак народности«, од 
В. Беџхота у пријеводу др. Драг. Мијушковића. 
Штампање пак дјела »Србија у сликама« обуста- 
вило се, јер се није задругара јавио довољан број. 


У тајникову извјештају О имовини и шире- 
њу Задругину истиче се најприје, да је управа 
ради успјешнијег пјеловања у земљама изван Ср- 


бије ступила у везу са Српском Манастирском 
Еј 

Штампаријом у Карловцима за Сријем, Бачку и 
Банат, а за остале крајеве установила се у За- 
гребу нарочита комисионарска канцеларија, у 
којој послове води нарочити Задругин чиновник 
Никола Кукић. — Што се тиче броја задругара, 
била је прошла година врло повољна, јер је сво- 
јим бројем чланова (8197 према 7214 од прет- 
прошле године) наткрилила све досадашње го- 
дине. Добротвора је било 448, оснивача 2215, 
улагача 5534. Чланова је било у Србији 5366 
(у самом Биограду 1148), у Црној Гори 111, у 
Угарској 554, у Хрватској и Славонији 1036, у 
Далмацији 393, у Босни и Херцеговини 535, у 
осталим земљама 202. — Управу С. К. 3. са- 
чињавају ова лица: предсједник П. П. Ђорђевић, 
потпредсједник Живан Живановић, тајник Љу- 
бомир Јовановић, чланови Андра Стевановић, 
Антоније Пантовић, Богдан Поповић, Др. В. Ба- 
кић, Јанко Веселиновић, Љуб. Стојановић, Др. 
Светолик Радовановић. Задруга има четири фон- 
да, и то Фонд попа Михалаћа (1000 дин.), за- 
дужбину | др. В. С. Ђорђевића професора (1500 
дин.), фонд игумана Филарета Петровића (1000 
дин.), фонд пок. Милана Марића студента (2000 д.). 

Нов одсјек, којег није било у пријашњим 
извјештајима, јесу; »Помен и записи о знамени- 
тим личностима и догађајима«, које је марљиво 
саставио Ж. О. Дачић. Ту су сакупљени и ка- 
лендарским редом поредани сви важнији догађаји 
из политичке и културне историје српског наро- 
да од најстаријих до најновијих времена. ТО је 
прави српски календар, јер се код сваког дана 
у години забиљежило што се тај дан у ср- 
ском народу догодило. Састављач Ж. О. Дачић 

зове га на једном мјесту »Српским паметаром« 
и знајући да ће бити у њему погрјешака моли 
да му се јави, ако ко опази какву погрјешку или 
непотпуност. 

И из овог се Извјештаја види, како обзиљ- 
но схвата Задруга задаћу своју, а дужност је 
сваког Србина, да ову у Српству јединствену уста- 
нову што боље потпомогне и у својој околини 
препоручи. Задругини су чланови: »добротвори«, 
који плате 75 фор. једном за свагла; »оснива- 
чи«, који плаћају сваке године по 5 фор. (по- 
слије двадесетог редовног годишњег улога по- 
стају добротворима и престају даље улагати); 
»улагачи«, који плаћају сваке године по 3 фор. 
За свој улог добија сваки члан 7—8 лијепих 
увезаних књига врло одабрана садржаја. 

га уУк— 

ж Милорад М. Петровић: »Сељаци«. Тако се 
зове омања збирка пјесама штампана на малој 
осмини у електричној штампарији П. Ћурчића 
1902. Оцјене по разним нашим листовима симпа- 
тично пропраћају ову књижицу а »Покрет« у свом 
3 броју између осталог вели: »Читајући их (пје- 
сме), веома ће изгледати да сте их већ читали, у не- 
кој песмарици ил тако где (а нисте), толико је Пе- 
тровић био у стању да подражава народној по- 
езији. Па ипак, поред свега тога подражавања, 
он је куд и камо оригиналнији од многих и мно- 
гих наших песника«. Оцјењивач напомиње г. 
Петровићу да не напушта, »пут којим се упутио 
на Парнас, јер ће само тако стићи мети — врху 
— много пре но многи други песници«, 

ж »Атоп Авкете«. біцдіе тії Оерегѕеілотпев- 
ргореп хоп Юг Сојшіг Кге. Тако се зове књи- 

га која је изишла још 1900 године у наклади 
Л. Швентнера у Љубљани. Овој је књизи на- 
мјера да упозна њемачку публику са пјесником 
који заслужује пажњу ширих кругова. Феога Адат, 
који приказује ову књигу у »Литерарном Ехув ог 
вори прво о Ашкерцу и његовом положају. Он 
је вођа модерне струје у Словенаца, уредник врло 
лијепо уређеног мјесечника »Љубљанског Зво- 
на«, свештеник је по позиву и по својој поје- 
зији, у којој проповједа слободу, рад и искрену 
хришћанску братску љубав. Обично у епском 
облику приказује живот сиротиње и паћеника. 
Његова је Муза, коју он сам Шпартанком зове, 
у многом слична са Музом Аде Негри. Крекова 
је намјера била да прикаже овог тако симпатич- 
ног пјеспика, његове карактерне црте, његов 
строги мушки профал, и то му је потпуно, по- 
шло за руком, изузимајући на неким мјестима 
подуже полемике које ширу публику њемачку не 
може загријати. Поред још неких ситнијих при- 
мједаба, оцјењивач каже за ово дјело да је оно 
једна интересантна појава. 

ж У част професора Н. |. Сторошенка изи- 
шла је, крајем децембра, књига одабраних радова 
првих представника свјетске књижевности са 740 
страница, као знак особите љубави и поштовања 
према овом сиједом јубилару. У овој су збирци за- 
ступљени 50 писаца. Низ чланака отпочео је 
Д. Боборикин са једним својим предавањем У 
Брислу »О еволуцији руског романа«; Георг Бран- 
дес говори о разним стиловима Гетеовог »Фау- 
ста«; американски писац Напћоп Мпаће Мађіе 
износи једну главу из најновије Шекспирове био- 
графије »Етичан значај шекспирских драма«, за- 

тим долази интересантна студија о енглеском 
драматичару Неутуоод-у од М. Н. Розанова и је- 
дан омањи прилог компаративне историје књи- 
жевности од професора М. Покровског: »Вир- 
гилова Дидона и Шекспирова Дездемона«; два 
су чланка посвећена Данте-у: Еуген Браун бави 
се једном епизодом у »Уна КМпоуа« а П. А. Рож- 
дественски ставља нову хипотезу о значају »ап1- 
те ќгіѕіб«. Од француских писаца спомињемо: 
три пјесме од Веігап-а де Вгопз-а, превео Ф. 
Баћушков, > Мапгісе де биєгіп«, један листак из 
историје француске романтике од В. Заводника 
и један чланак о лиричару СіБегі-у, приликом 
150 годишњице рођења му од Е. Дегена. Осим 
Брандесдва чланка баве се њемачком књижевно- 
шћу још три чланка: »Развитак њемачке правне 
филозофије од Пуфендорфа до Канта« од проф. 
Новгорођева, »Гетеов одношај према Русији« од 
В. Колаша и »Шилерова лабудова пјесма« од 
Артура Лутера. Исти је писац написао и чланак 
о Шилеровом Деметриусу и руској појезији. Осим 
тога врло је много чланака из руске историје 
књижевности, међу којима напомињемо, не то- 
лико опширну али изврсну, студију о »Алексију 
Толстоју и историјском значају његове поезије« 
од Н. Катљаревског, »Успомена на Тургењева« 
од Рахела Кина, »Гогољ и Бељински у љету 
1847« од професора А. Крипочникова. Професор 
Архангелски говори о лиричару Бараћинском, са- 
временику Пушкиновом ; неколико глава из не- 
довршене биографије Н. Огарева, најинтимнијег 
пријатеља Александра Херцена, саопћава Е. Не- 
Красова. А. М. П. Сишернов анализује Пушкинову 
драму »Каменити гост« и тражи да утврди ко- 

лико је Бајронова пјесма, истог наслова, на њега 
утјецала. 

ж Паул Херман Хиртвиг написао је, пово- 
дом романа Густава Френсена > Јӧги ОЫ«, чи- 
тав панегирик овом даровитом њемачком књижев- 
нику, који живи. у Ш лезвигхолштајну као пастор 
и за кога скоро нико и не зна. Оцјењивач го- 
вори како данас многи скачу, ради злата, части 
и славе, са уморним удовима и ослабљеним чу- 
лима, а маса их гледа са побожним очима и 
најбољем играчу тапше, да би га сјутра могла 
заборавити. Далеко од тога непрекидног и див- 
љег кијамета свакидањости јавља се умјетник 
који се не обзире на модерне идоле и струју 
времена. Он је из себе створио, што је створити 
морао, а то је дјело, пред којим се човјек 
радо клања. Тихи рад Вилхелма Рабеа, тог ве- 
ликог мајстора, неће престати кад једном стисне 
очи — јер је на домаћем тлу одрастао човјек, 
који крије у себи крв његове крви, дух његова 
духа, осјећаје његових осјећаја. Он ће примити 
оружје и наставити поштени бој. А једну побједу 
донио му је већ и овај роман ».ЈОги ШЋ]«. За- 
вршујући свој чданак, писац вели, да је пјеснич- 
ка личност Френсенова: масиван састав пун сока 
и снаге. Његова је књига једна велика, мирна, 
изванредна књига. 


ИЗ ЛИСТОВА 


+ »Босанска Вила« увијек на уводном мје- 
сту свога листа доноси лијепе и исцрпне био- 
графије наших и страних заслужних људи са 
сликама њиховим. До сада је изишла биографија 

Аћима Чумића од М. (Бр. 1), Константина Петро- 
вића Побједоносцева, главног прокурора руског 
светог синода (Бр. 2), Ћенерала Саве Грујића од 
а-5 (Бр. 3). 

+ »Летопис» за 1902 годину, а у својој 
првој свесци, доноси опширну биографију и књи- 
жевну расправу о великом мађарском пјеснику 
Михајлу Верешмартиу, из пера Благоја Бранчића. 
У истој је свесци писац превео и неќолико пје- 
сама Верешмартијевих. Јован Радонић дао је 
приложак историји Босне крајем ХІУ и поч. ХУ. 
вијека о Кнезу Павлу Раденовићу. Чланак ће се 
наставити. Никола Ђорић штампао је одломак 
из Х. пјесме своје епопеје »Косово« са натпи- 
сом »Марко код усуда«. Др. Бранислав Петрони- 
јевић пише о животу и философији Фридриха 
Ничеа. Затим долази лијеп низ оцјена, приказа 
и биљежака. 


+ Симо Матавуљ написао је у првој свесци 
»Нове Искре« слику са натписом »Сукоб«, у 
којој је изнио, реалистичним погледом нацртао, 
живот како се мути са тугом и са свјежином 
наде, како нов живот клија на хумкама још не 
прежаљене жалости, 


+ Бранислав Ћ. Нушић штампао је у 4. 
свесци »Кола« своју хумористичну причу »По- 
којни Серафим Поповић«. Нушић је познат са 
својих хумористичних радова и ова прича је нов 
дар оном избранијем дијелу наше публике која 
са схватљивим интересовањем умије да прати 
ову одабрану врсту наше белетристике. Напоми- 
њемо ово нарочито због извјесног дијела наше 
штампе, која није знала да прихвати пишчевих 

»Десет прича« са оним разумијевањем како то 
много веће литературе чине. 


4- Јован Живановић наставио је у »Колу« 
(4 св.) своје »Пабирчење« по Ивековићеву »Рјеч- 
нику хрватског језика«. Пабирчење по овако 
плодном винограду погрјешака почело је да личи 
на фактичну бербу. 

4 Четвртом свеском »Кола« завршена је 
расправа Доброслава М. Ружића »Лепота у жене«. 
Исти је писац, по разним нашим листовима, изнио 
много интересантних података, са масом исто- 
ријских примјера, о разним особинама и појавама 
живота и друштва. Његови се чланци одликују 
нарочитом свјежином и лакоћом којом те ствари 
приказује. 

+ Е. РегиёеЕ пише у мартовској свесци 
»Љубљанског Звона« чланак: »Српско школство«. 
У овом броју је ријеч о Великој Школи, 

+ Марко Цар, признати наш есеиста, при- 
казује у »Колу« (4 св.) значај '»Риминске Невје- 
сте«, поводом трагедије Габријала Данунциа 
»Етапсезса да Балпіпі«. 


КРОНИКА 


+ Данило А. Живаљевић приказује у свом 
листу прве свеске »Покрета« што излази у Био- 
граду, под уреднииштвом најмлађег кола наше 
књижевне раденичке класе. »Покрет« уређује 
уреднички одбор, који се састоји из више лица. 
Лист је уређен смишљено и са много младићких 
претензија, које по свему носе вид озбиљна рада 
и програма. Но уредник »Кола« има у свом ре- 
ферату право кад овој нашој младој књижевној 

групи напомиње, да тенденција покрета њихова 
није у уређивању листа који би, са помоћу наших 
познатијих старијих и млађих књижевника, био 
још један нов зборник радова опробанијих на- 
ших раденика, него је смисао оваког подузећа 
баш у томе да се даде поља млађој генерацији 
како би развила свој рад и ту пречистила рачуне 
ко са стеченом квилификацијом има право да 
замијени старије раденике. 


+ Српска Књ. Задруга штампаће у свом 
колу за 1902 год. познату приповијетку Сима 
Матавуља »Ускок«. Писац ову причу сасвим 
обрађује. 

+ У истом колу штампаће се и Гогољеве 
»Мртве луше« а у пријеводу Милована Глишића. 


+ Изишла је и друга свеска »Богословског 
Гласника« што излази у Карловцима под уредни- 
штвом Ил. Зеремског. 

+ Божо Кнежевић, који је један дио својих 
»Мисли« изнио и у Срп. Књ. Гласнику, штампаће 
то дјело као цјелину у засебној књизи. 


+ Изашло је из штампе у новом издању 
познато дјело: Р1аќеп > іе Мепе НеПтећоде«. 
Ово је издање поправљено и знатно проширено. 
У наредној свесци проговорићемо опширније о 
овом дјелу. 

+ До сада су изишла четири броја »Срђа«, 
српског листа за књижевност и науку у Ду- 
бровнику, а под уредништвом Антуна Фабриса и 
главним сарадништвом Луке Зоре. Сваким бро- 
јем показао је овај лист осјетан напредак. По- 
треба и оправданост изласка овог листа не може 
се довољно нагласити. 

4. »Гласник Земаљског Музеја у Босни и 
Херцеговини« одштампао је у засебној свесци 
»Покајање, покајнице и корота« од Јована Фил. 
Иванишевића. Ова је књига интересантан прилог 
познавању народних обичаја у Црној Гори, на- 
писан са извора, са јасним и живим приказом 
који, осим фолклориста, може да занима и шири 
круг читалаца. 


+ Милорад Марковић покреће у Биограду 
»Педагошки Преглед«. Уредник ће му бити др. 
Стев. М. Окановић. Лист ће излазити мјесечно, 
а стаје за Србију 4 а за иностранство 5 динара. 


+ За »Летопис« примљени су ови радови: 
»Поглед на данашњу француску књижевност« од 
дра. јована Скерлића; »Капетан Марјан« припо- 
вијетка од Стевана Сремца ; »Чича-Гаврилова тра- 
гедија« приповијетка Јанка Веселиновића и »Опис 
фрушкогорских манастира год. 1771.« од Дими- 
трија Руварца. 


4- Поводом предлога да се Велика Школа 
у Биограду подигне на степен универзитета изи- 
шле су, осим многих расправа по дневним ли- 
стовима, двије нарочите брошире: »Треба ли нам 
универзитетр« од дра. Светолика Радовановића 
и »је ли за Србију универзитет прека потреба? « 
од дра. М. Јовановића-Батута. Значај универзи- 
тета свакако и заслужује пажњу свију виђенијих 
лица српског јавног живота. 


4 Уредништво »Нашег Доба« јавља да ће 
скорим из његових подлистака бити одштампа- 
на књига: »јелисавета, Аустријска царица угар- 
ска краљица«. Књига ће изнијети 20 штампаних 

табака а претплатна јој је цијена 3 круне. Књи- 
га ће бити украшена сликом упокојене царице. 


4- Дошао нам је до руку нов лист »Топо- 
ла« што излази под уредништвом неког Ранка 
Милића, у Пешти. Већ први број јасно одаје не- 
патриотски правац овог подузећа, за чијим се 
леђима крије позната група људи што сваком 
приликом мути ведар хоризонт Српске Краљевине. 


4- Матица Српска у Новом Саду умолиће 
В. Н. Корабљева у Петрограду да за »Летопис« 
напише чланак о животу и раду Гогоља као и 
кратак пријеглед савремене руске белетристике. 


4- Потврђена правила »Руског Клуба« у 
Биограду већ су одштампана у неким престо- 
ничким листовима и у засебним књижицама, 
које ће се раздати члановима приликом збора. 
Смјер »Руског Клуба« биће: изучавање руске ли- 
тературе и руског језика, ступање у духовне и 
литерарне везе са сличним установама руским и 
словенским, узајамно упознавање чланова са сви- 
ма културним питањима словенства, путем јавних 
Предавања, забава и излета са чисто словенским 
Карактером. »Руски Клуб« имаће своју читаони- 
цу и књижницу са најбољим дјелима из руске и 
словенске литературе, из које Ње чланови узи- 
мати књиге, листове, научне часописе и друге 
списе, Да би се што боље постигао смјер, који 
је себи поставио, »Руски Клуб« покреће и је- 
дан лист. 


+ Недавно је у Будимпешти, у издању »Ви- 
даревії Нілара«, изишла збирка пјесама са пред- 
говором Ракоши Јене-а. Критика ове пјесме са 
заносним похвалама приказује читаоцима, про- 


глашујући пјесника појавом која се једва јавља 
у неколико деценија. Али је најоригиналније при 
томе што ни издавачи ни публика не знају ко 
је тај славни човјек, што је толико електрисао 
мађарску књижевност. Псевдоним му је Вага 
Ма ов. 


+ Наклада дражђанске и лајпцишке књи- 
жаре Е. Пиерсон издаје четврто проширено изда- 
ње пјесама Луја Волфа Касела, за кога се штам- 
па, већ приликом ранијих издања, изјаснила да му 
једна пјесма тежи колико сва поезија посљед- 
њих тридесет година. 


4 26. јануара даван је у Новом Саду Ње- 
гошев »Горски Вијенац« кога је за позорницу 
удесио у два раздјела А. Хаџић а музику Иса 
Бајић. 14 број »Позоришта« посвећен је успо- 
мени Његошевој и овој представи. Ту је »Про- 
лог« од дра. Лазе Костића и »Апотеоза« као 
епилог за »Горски Вијенац« од Јована Живојно- 
вића. Тих. Остојић написао је чланак о самом 
»Горском Вијенцу« који је публици добро дошао 
да се упути у што разумније посматрање те све- 
чане представе. Ј. Р. пишући у »Колу« (4 св.) о 
тој позоришној прослави, вели, да је била без 
успјеха и да г. Хаџићу није испало за руком да 
овај комад удеси за позорницу; као што ни му- 
зика није одговорила духу комада. 


4 У Биоградском Срп. Кр. Нар. Позоришту 
даван је 14. фебруара Игов »Руј Блаз« у спо- 
мен стогодишњице његова рођења. 


4 У Биоградском Срп. Кр. Нар. Позоришту 
давана је оперета Мориса Ардона »Лутка«. При- 

јевод је Драгомира Брзака а музика од Едмонда 
Ардона. 


+ Српско Новинарско Удружење у Биогра- 
ду држало је 10,23 П. своју редовну годишњу 
скупштину, на којој је закључено, да се сазове 
у Биограду конгрес свију српских новинара. 

+ У Њујорку је почео да излази српски 
шаљиви лист »Лесковац«. Штампа се латиницом. 
Уредник му је Душан Поповић. 

»Мпубва УПар« — »Умјетнички Свијет“ — 
почео је да излази у Новом Саду с намјером да 
се мађарски свијет упозна са српским умјетним 
и књижевним творевинама. У тој цијељи они су 
већ ступили у везу са неким српским књижев- 
ницима. 


+ Гроф Лав Толстој који је био болестан 
опоравља се. 


+ Четврти конгрес славенских новинара др- 
жаће се у Љубљани о Духовима о. г. 


+ За чланове Српске Краљевске Академије 
У Биограду изабрапи су за правог члана при- 
Родњачког одбора др. Свет. Радовановић, проф. 
Вел, Школе, а за дописне чланове: др. Богдан 
Гавриловић, проф. Вел. Школе, др. Никодим Ми- 
Лаш, епископ задарски и др. Сима Рутар, проф. 
У Љубљани. 

+ »Гласник Матице Далматинске« престаће 
излазити због слабог одзива. 

+ Министар просвјете у Србији поднио је 
Народној Скупштини законски приједлог да се Ве- 
лика Школа претвори у Универзитет Краља Алек- 
сандра. 

+ Г. Вукановић израдио је у пастелу лије- 
пу слику Српске Краљице Драге. 


+ Зићу Ргадћотте, који је добио Нобе- 
лову награду, установио је да сваке године даде 
1500 франака за издавање прве свеске пјесама 
ког даровитог француског лиричара. 


__ жт 
ЧИТУЉА 


+ Др. Никола Крстић, предсједник држав- 
ног савјета у пензији, умро је 12 јан. у Шапцу. 
Радио је на српској књижевности а оставио је 
легате Срп. Кр. Академији Наука као и своје 
рукописне радове. 

+ Коста Таушановиж, у најбољој мушкој 
снази, испустио је 26 јануара своју племениту 
душу у Ријеци, путујући на југ да потражи себи 
лијека. Сви знатнији успјеси у привредној стру- 
ци Србије имају да се захвале великом покојнику. 
Коста Таушановић је уз велику своју задаћу ради 
остварања замашних подузећа радио и на срп- 
ској књизи. 

+ Бранко Мушицки, некадањи сарадник 
Милетићеве »Заставе« и преводилац одабраних 
романа са њемачког, франџуског и мађарског, 
преминуо је у Биограду на Вел. Три Јерарха. 

+ Др. Емил Холуб, чувени испитивач Афри- 
ке, родом Чех, умро је 8/21 П. у Бечу. Његово 
је најзнатније дјело »Седам година у јужној 
Африци«. 


ПЗДАЊЕ И ШТАМПА ИЗДАВАЧКЕ КЊИЖАРНИЦЕ И ШТАМПАРСКО- 
УМЈЕТНИЧКОГ ЗАВОДА ПАХЕРА И КИСИЋА У МОСТАРУ. 


